# Estrella de Bronze

L'Estrella de Bronze (anglès: Bronze Star Medal) és una condecoració dels Estats Units, creada el 4 de febrer de 1944 per Franklin D. Roosevelt, que pot ser atorgada a qualsevol membre de qualsevol branca de servei de l'Exèrcit, es distingeix per heroisme o èxit meritori o en servei (no per vols distingits). Ocupa el quart lloc a l'escalafó de les condecoracions per valor, immediatament després de l'Estrella de Plata, i el novè en les condecoracions militars (incloent-hi les condecoracions per combat i fora de combat), després de les Medalles del Soldat, de la Marina i els Marines i la de l'Aviador.

## Informació General

Pot ser atorgada per Valor (heroisme individual en combat), per la qual cosa és acompanyada per una V de bronze sobre el galó, o per un Èxit Meritori (realitzant tasques de servei durant un període). La major part de les Estrelles de Bronze atorgades són pel servei meritori.
La medalla és atorgada a qualsevol membre de l'exèrcit que, mentre servia a o amb l'Exèrcit després del 6 de desembre de 1941 es distingeixi pels fets o el servei heroic o meritori (no s'inclouen els vols), mentre que es trobava en acció contra un enemic dels Estats Units o mentre estava en servei en un conflicte amb forces aliades contra una força enemiga amb la qual els Estats Units no estaven en guerra.
Les concessions poden ser realitzades per accions d'heroisme, realitzades segons les circumstàncies ja descrites, que tinguin un grau inferior de les que requereixen l'Estrella de Plata. Les accions per reconèixer un simple acte de mèrit o un servei meritori han de ser inferiors a les requerides per rebre la Legió del Mèrit.
Normalment es refereix a ella pel seu nom complet (incloent-hi la paraula "Medalla"), per diferenciar la medalla de les estrelles de bronze de servei que es llueixen a les medalles de campanya i a les condecoracions per servei.

## Història

La idea nasqué del Coronel Russel P. "Red" Reeder el 1943, que creia que ajudaria a la moral que hi hagués una medalla que pogués ser atorgada pels comandants de companyia o bateria a aquells soldats que servissin a les seves ordres, com a equivalent a la Medalla de l'Aire, i proposà que la nova condecoració s'anomenés "Medalla de Terra"
La idea ascendí per l'escalafó militar i la seva burocràcia, guanyant adeptes a cada pas. El General George Marshall, a un memoràndum dirigit al President Franklin D. Roosevelt del 3 de febrer de 1944 escrigué:
| « | El fet que les tropes de terra, la infanteria en particular, portin unes vides miserables d'una incomoditat extrema i sent els únics que entren en combat cara a cara, fa que el manteniment de la seva moral sigui un afer de gran importància. La Medalla de l'Aire ha tingut una reacció adversa entre les tropes de terra, particularment entre la Infanteria, que pateixen les baixes més altes de l'Exèrcit i realitzen els majors esforços. | » |
La Medalla de l'Aire s'havia adoptat 2 anys abans per aixecar la moral dels aviadors. El President Roosevelt l'autoritzà mitjançant l'Ordre Executiva 9419 del 4 de febrer de 1944, fent-la retroactiva al 7 de desembre de 1941. L'autorització va ser feta pública pel Departament de Guerra al Butlletí Nº.3, del 10 de febrer de 1944.
El 24 d'agost de 1962, mitjançant l'Ordre Executiva 11046, el President John F. Kennedy expandí la concessió a aquells que servien amb forces enemigues, permetent a seva concessió a tots aquells que estaven servint com a consellers militars al Vietnam.
Va ser dissenyada per Rudolf Freund, autor també de l'Estrella de Plata.

## Disseny

És una estrella de 38mm d'ample de 5 puntes color coure. Al mig hi ha l'Estrella de Bronze, de 4,8mm. La línia central dels raigs d'ambdues estrelles coincideixen. Al revers, apareix la inscripció "HEROIC OR MERITORIOUS ACHIEVEMENT" ("Fita Heroica o Meritòria") en cercle, amb l'espai central buit per poder gravar el nom del receptor. Penja d'un galó vermell. Al mig hi ha una franja blava amb un rivet blanc als costats. A les puntes també hi ha un rivet blanc.
Les condecoracions posteriors s'indiquen mitjançant fulles de roure de bronze a l'Exèrcit i la Força Aèria o amb una estrella de plata a la Marina, els Marines o els Guardacostes.
Una V sobre el galó indica que la concessió ha estat per valor. No obstant això, una acumulació de petites accions valeroses no justifiquen la concessió de la divisa de Valor.

## Destinataris destacats

* Julius Ochs Adler, editor i periodista
* Robert H. Barrow, 27è comandant del cos de marines
* Rocky Bleier, jugador de futbol de la NFL
* Russell Adam Burnham, soldat de l'any de l'exèrcit nord-americà el 2003.
* Hugh Carey, governador de l'estat de Nova York
* Leonard F. Chapman Jr., 24è Comandant del Cos de Marines
* Joseph S. Clark Jr., alcalde de Filadèlfia, Pennsilvània
* Erastus Corning 2n, alcalde d'Albany, Nova York
* Tom Cotton, senador dels Estats Units
* Alan "Ace" Cozzalio, pilot d'helicòpter de l'exèrcit dels Estats Units
* Robert E. Cushman Jr., 25è Comandant del Cos de Marines
* Dieter Dengler
* Dale Dye, actor
* Frank Sutton, actor
* George Kennedy, actor
* Jeremiah Denton, senador dels Estats Units
* Mark Esper, 27è secretari de Defensa dels EUA
* Walter Fetterly coronel nord-americà que va dirigir una missió de rescat a les profunditats del territori enemic
* Kenneth Raymond Fleenor, alcalde de Selma, Texas
* Henry Fonda, actor
* Maurice R. Greenberg, director general de American International Group (AIG)
* Eric Greitens, governador de Missouri
* Bob Gunton, actor
* Michael Hagee, 33è comandant de la Marina
* Leo Hoegh, antic governador d'Iowa
* Daniel Inouye, senador dels Estats Units
* James L. Jones, 32è Comandant del Cos de Marines, 22è Assessor de Seguretat Nacional dels EUA
* Bob Kalsu, jugador de futbol de la NFL
* Otto Kerner Jr., governador d'Illinois
* Bob Kerrey, senador dels Estats Units
* John Kerry, 68è secretari d'estat dels EUA, senador de Massachusetts
* Charles C. Krulak, 31è comandant del cos de marines
* Sharon Ann Lane, Cos d'Infermeres de l'Exèrcit
* Eddie LeBaron, jugador de futbol de la NFL
* Douglas MacArthur, general de l'exèrcit nord-americà i mariscal de camp de les Filipines
* James Mattis, 26è secretari de Defensa dels EUA
* John McCain, senador dels Estats Units
* Ed Meads, jugador de la NFL
* John U. Monro, degà del Harvard College
* Bud Moore, propietari de l'equip NASCAR i cap de tripulació, va rebre dues estrelles de bronze
* Hal Moore, general de l'exèrcit
* Robert Neller, 37è comandant de la Marina
* Peter Pace, 16è president de l'Estat Major conjunt
* Ferruccio Parri, líder del moviment de resistència italià.
* George Patton
* David Petraeus, director de la CIA
* Colin Powell, 65è secretari d'estat dels EUA, 12è president de l'Estat Major Conjunt
* Geronimo Pratt, membre d'alt rang del Black Panther Party, va rebre dues estrelles de bronze
* Tony Radakin, almirall de la Royal Navy
* Elliot Richardson, 11è secretari de Defensa dels EUA, 69è fiscal general i secretari de Comerç
* Justus Rosenberg, membre de la Resistència francesa, comandant de la Legió d'Honor i professor emèrit de llengües i literatura
* Jack Rudin, promotor immobiliari
* Rod Serling, escriptor/creador de The Twilight Zone
* Raymond P. Shafer, governador de Pennsilvània
* Lloyd Stowell Shapley
* Larry Siegel, escriptor
* Oliver Stone, director
* Lee Van Cleef, actor
* Richard Vinroot, alcalde de Charlotte, Carolina del Nord
* John Walsh, senador dels Estats Units
* Edward Warburg, filantrop
* Leroy H. Watson, alcalde de Beverly Hills, Califòrnia
* Douglas Wilder, governador de Virgínia
* Elmo Zumwalt, 19è cap d'operacions navals
* Glenn Miller, músic/compositor de jazz nord-americà
* Rudy Boesch, concursant a Survivor: Borneo i Survivor All Stars